Sepelvaltimoiden tietokonetomografiatutkimus

## = CT-angiografia polikliinisesti

Tietokonetomografia (Computer Tomography CT tai TT) on nopea kuvausmenetelmä, jolla saadaan kehosta leikekuvia. Sepelvaltimot ovat sydämen pinnalla kulkevia verisuonia, jotka huolehtivat sydänlihaksen verenkierrosta. Kuvauksessa käytetään röntgensäteitä ja jodipitoista varjoainetta. Sepelvaltimot saadaan näkyviin tällä varjoainekuvauksella. Varjoainetta varten sinulle laitetaan kanyyli kyynärtaipeen laskimoon.

Tutkimus tehdään F-röntgenissä (ilmoittautuminen AULA1, ent. keskusröntgen). Tutkimuksen aikana sinua pyydetään makaamaan selällään kuvauspöydällä, joka liikkuu päistä avonaisen röntgenlaitteen sisällä. Tutkimus esivalmisteluineen kestää noin tunnin, josta kuvauksen osuus on vain muutaman minuutin.



Kuva: F-röntgenin tietokonetomografialaite, jolla tutkimus suoritetaan.

Tutkimukseen valmistautuminen

Pyydämme sinua olemaan syömättä ja juomatta kaksi tuntia ennen tutkimusta. Älä käytä tutkimusaamuna myöskään alkoholia, kahvia, teetä tai kolajuomia ja vältä tupakointia. Tutkimusaamuna voit ottaa säännöllisesti käyttämäsi lääkkeet pienen vesimäärän kanssa. Ota mukaan päivällä otettavat lääkkeet sekä tarvittaessa käytettävät lääkkeet, esim. astmasumutteet, silmätipat, insuliinikynä. Ota yhteyttä kardiologian osastolle, jos sinulla on varjoaine- tai jodiyliherkkyys, munuaisten vajaatoiminta tai olet tai epäilet olevasi raskaana.

Tutkimuksen suorittaminen

Tutkimus suoritetaan EKG-tahdistettuna ja hengityspidätyksen aikana. Sydänsähkökäyrällä EKG) saadaan tietoa sydämen toiminnasta. Sydämen sähköistä käyrää seurataan kuvauksen ajan iholle laitettavien elektrodien avulla. Kuvauksen onnistumisen kannalta on tärkeää, että sydämen syke on mahdollisimman rauhallinen ja tasainen. Tarvittaessa sinulle annetaan sydämensykettä alentavaa lääkettä. Kuvauksen aikana sinulle annetaan ohjeita hengityksen pidättämiseen.

Tutkimuksessa ruiskutetaan varjoainetta laskimoon kyynärtaipeeseen laitetun kanyylin kautta. Varjoaineen annon aikana voi esiintyä erilaisia tuntemuksia kuten lämmön tunnetta ja makuaistimuksia.

Tutkimuksen jälkeen huomioitavaa

Varjoaine poistuu virtsan mukana. Sinun on hyvä nauttia tutkimuksen jälkeen nesteitä hieman tavallista runsaammin (4 dl)**,** jotta varjoaine poistuisi nopeammin elimistöstä. Yleensä tutkimus ei vaadi jälkiseurantaa eikä rajoita normaalia toimintaa. Tutkimustulokset ilmoitetaan sinulle myöhemmin kirjeitse röntgenlääkärin ja sydänlääkärin arvioitua kuvaukset.

Tutkimusvastaus

Tutkimustulokset ilmoitetaan sinulle myöhemmin kirjeitse röntgenlääkärin ja sydänlääkärin arvioitua kuvaukset, vastaus tulee kotiin yleensä n.2-3 viikon kuluessa.

Yhteystiedot

Sepelvaltimoiden tietokonetomografiatutkimus tehdään:

Oulun yliopistollisen sairaalan F-röntgenissä sisäänkäynti N (Kajaanintie 50, Oulu) tai G (Kiviharjuntie 9, Oulu), sijainti N4, 1. kerros, aula 1.

Mikäli haluat lisätietoa tietokonetomografiatutkimuksesta, voit ottaa yhteyttä F-röntgenin henkilökuntaan puh. 08 315 3208 ma - pe klo 13.00 – 15.00.

Esivalmisteluihin, lääkityksiin tai muihin mieltä askarruttaviin kysymyksiin vastaa sydänsairauksien yksikön henkilökunta puh 08 315 3550.

TT-tutkimuksen esitietokaavake

Ole hyvä ja täytä TT-tutkimuksen esitietokysely sähköisesti OmaOYS asiointipalvelussa [www.omaoys.fi](http://www.omaoys.fi)! Kysely avautuu 7 vrk ennen tutkimusta. Jos sinulla ei ole mahdollisuutta sähköiseen asiointiin, niin täytä tämä lomake, vaikka olisit täyttänyt lomakkeen aikaisemminkin. Otathan **täytetyn** lomakkeen mukaan kuvaukseen. Emme arkistoi aiempia lomakkeita.

|  |  |  |  |  |  |
| --- | --- | --- | --- | --- | --- |
| **Suku- ja etunimet** | |  | | | |
| **Henkilötunnus** | **Pituus** | | **Paino** | | |
| Vastaathan seuraaviin kysymyksiin huolellisesti | | | | | |
|  | | | | | |
| **Allergiat/mahdolliset vasta-aiheet:** | | | | | |
| Onko sinulle käytetty aiemmin Jodi-varjoainetta? | | | | Kyllä | Ei |
| Jos vastasit kyllä, tuliko tuolloin mitään allergia-oireita?  Millaisia oireita?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | Kyllä | Ei |
|  | | | |  |  |
| Onko sinulla lääkeaineallergioita?  Jos vastasit kyllä, mitä allergioita? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | Kyllä | Ei |
| Onko sinulla tablettihoitoinen diabetes?  Jos vastasit kyllä, mikä on lääkkeen nimi? \_\_\_\_\_\_\_\_\_\_\_\_\_\_\_\_\_\_\_\_\_\_ | | | | Kyllä | Ei |
| Onko mahdollista, että olet raskaana? | | | | Kyllä | Ei |
| **Muut esitiedot:** | | | | | |
| Milloin sinulla on sovittuna lääkärille vastaanotto tai soittoaika  tutkimusvastausten kuulemista varten? \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | |
|  | | | | | |
| Epäselvissä tapauksissa otathan yhteyttä röntgenosastoon, johon tutkimusaikasi on varattu:  F-röntgen puh. 08 315 3208  B-röntgen puh.08 315 2254 | | | | | |
| **Lomakkeen täyttäjän allekirjoitus** | | | **Päiväys** | | |